2016. gada 15. jūnijā Rīkojums Nr. 349

Rīgā (prot. Nr. 29 46. §)

**Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 1024 *euro*, lai atbilstoši Ministru kabineta 2005. gada 15. marta noteikumiem Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā"Lauku atbalsta dienests nodrošinātu kompensāciju izmaksas diviem dzīvnieku īpašniekiem par zaudējumiem, kas radušies valsts uzraudzībā esošās dzīvnieku infekcijas slimības – salmonelozes – apkarošanas laikā, kā arī vienam dzīvnieku īpašniekam par zaudējumiem, kas radušies valsts uzraudzībā esošās dzīvnieku infekcijas slimības – Amerikas peru puves – apkarošanas laikā.

2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti līdzekļi par dzīvnieku īpašniekiem izmaksātajām kompensācijām saistībā ar salmonelozes apkarošanas programmu.

Ministru prezidents Māris Kučinskis

Zemkopības ministra vietā –

finanšu ministre Dana Reizniece-Ozola